Οι αρχές της πόλης Βουχάν στην Κίνα, από όπου ξεκίνησε η επιδημία του κορωνοϊού τον Δεκέμβριο, θα άρουν στις 8 Απριλίου όλους τους περιορισμούς στις μετακινήσεις που είχαν επιβληθεί στους κατοίκους της έπειτα από περισσότερο από δύο μήνες, όπως ανακοινώθηκε σήμερα.

Στην υπόλοιπη επαρχία Χουμπέι, πρωτεύουσα της οποίας είναι η Βουχάν, η άρση των περιορισμών ξεκινά ήδη από αύριο 25 Μαρτίου. Αυτό σημαίνει ότι οι πολίτες θα μπορούν να εισέρχονται και να εξέρχονται από την επαρχία ελεύθερα. Το ίδιο θα ισχύσει λίγες ημέρες αργότερα και για την Ουχάν. Αρχικά θα μπορούν να μετακινούνται ελεύθερα μόνο όσοι θεωρούνται υγιείς.

Η Βουχάν είχε τεθεί σε καραντίνα στις 23 Ιανουαρίου.

Όπως έγινε γνωστό, οι αρχές της πόλης επιτρέπουν τμηματικά στις εταιρείες που διαχειρίζονται περιουσιακά στοιχεία να αποκαταστήσουν τις παραγωγικές δραστηριότητές τους. Οι εταιρείες του κλάδου λαμβάνουν κυβερνητική υποστήριξη, προκειμένου οι δραστηριότητες να γίνονται μέσω του διαδικτύου, αλλά και στην πραγματική αγορά ακινήτων.

naftemporiki.gr με πληροφορίες από ΑΜΠΕ, AFP, Reuters, Xinhua